PIELIKUMS Nr.1
iepirkumam “Folkloras un tautas deju nometnes organizēšana jauniešiem”,
identifikācijas Nr. LNP 2026/38, nolikumam

TEHNISKĀ SPECIFIKĀCIJA
1. Vispārīgs apraksts 

Pakalpojuma sniedzējs nodrošina 5 (piecu) dienu jauniešu nometni 2026. gada augustā. Par konkrētajiem nometnes norises datumiem Puses vienojas pēc Līguma noslēgšanas. Pakalpojuma sniedzējs veic nometnes reģistrāciju normatīvajos aktos noteiktajā kārtībā ne vēlāk kā vienu mēnesi pirms nometņu norises sākuma. 
Nometnes valoda: latviešu valoda.
Nometnes norises vieta – Līvānu novada vai citas Latvijas pašvaldības teritorija, kas atrodas ne tālāk kā 200 km attālumā no Līvānu pilsētas.
Mērķis: palielināt jauniešu līdzdalību tautas un tradicionālās kultūras aktivitātēs, veicināt vietējo kopienu iesaisti un saglabāt kultūras mantojumu.
2. Dalībnieki
Nometnes dalībnieku (jauniešu) piesaisti un grupu komplektēšanu nodrošina Pasūtītājs.
Nometnes dalībnieku transportēšanu līdz nometnes norises vietai un atpakaļ nodrošina Pasūtītājs (Līvānu novada pašvaldība).

· 45 dalībnieki (30 no Latvijas + pedagogi, 10 no Lietuvas + vadītāji)
· Vecums: orientējoši 11–16 gadi

3. Programmas aktivitātes
· Radošās darbnīcas atbilstoši nometnes profilam (tautas deju horeogrāfija; folkloras dziesmas, instrumenti, stāstniecība; tradicionālās kultūras izpratni veicinošas aktivitātes);
· Projekta metodikas izmēģināšana jauniešu iesaistei kultūras aktivitātēs;
· Kopīgas aktivitātes un pieredzes apmaiņa;
· Atvērti koncerti vakari kopienai;
· Ekskursijas un kultūrizglītojošas aktivitātes;
· Kopīgas sporta/saliedēšanās aktivitātes.
4. Pakalpojuma nodrošinājums
Sertificēts nometnes vadītājs, kurš nodrošina:
· Nometnes organizēšanu, vadību, reģistrāciju un atbilstību spēkā esošo normatīvo aktu prasībām;
· Nometnes norises vietu, telpas, naktsmītnes, ēdināšana (brokastis, pusdienas, vakariņas, launags, vakara naksniņas ar tēju un uzkodām); 
· Transporta nodrošināšanu nometnes programmas ietvaros plānoto aktivitāšu, ekskursiju un izbraukumu īstenošanai;
· Nometnes programmas izstrādi un/vai koordinēšanu atbilstoši tehniskajā specifikācijā noteiktajām prasībām.

Pasūtītājs nodrošina:
· Pedagogus un/vai nodarbību vadītājus atbilstoši nometnes programmas īstenošanai, nodarbību vadīšanai un dalībnieku uzraudzībai saskaņā ar spēkā esošo normatīvo aktu prasībām.

Pretendentam pirms nometnes darbības uzsākšanas ir jānodrošina visu nepieciešamo saskaņojumu saņemšana un drošības prasību ievērošana, tajā skaitā:
1. Valsts ugunsdzēsības un glābšanas dienesta (VUGD) atzinuma kopija par nometnes vietas atbilstību ugunsdrošības prasībām; 
2. Veselības inspekcijas atzinuma kopija par nometnes gatavību uzsākt darbību; 
3. Apliecinājums un/vai ekrānuzņēmums, ka dalībnieku ēdināšanas pakalpojums ir reģistrēts Pārtikas un veterinārajā dienesta uzraudzībā pakļauto uzņēmumu reģistrā ar vērtējumu vismaz A (pilnībā atbilst pārtikas aprites normatīviem) vai B (atbilst normatīviem, konstatētas nepilnības, kas neietekmē pārtikas drošību).
Nometnes personālam ir jānodrošina nometnes dalībnieku uzraudzība 
24 stundas diennaktī.
5. Izmaksu pozīcijas
5.1. Telpu īre un naktsmītnes 
· Telpas darbnīcām un kopīgām aktivitātēm;
· Jānodrošina aktivitātēm piemērota vide (iekštelpas un/vai āra telpās), atbilstoši plānotajām darbnīcām un koncertiem;
· Dušas, siltais ūdens;
· Naktsmītnes dalībniekiem un pavadošajam personālam uz 5 dienām.
5.2. Ēdināšana 
Ēdienkarte jāsaskaņo ar Pasūtītāju pirms 1. nometnes dienas. Jānodrošina daudzveidīgs, veselīgs uzturs 5 reizes dienā (brokastis, pusdienas, launags, vakariņas, naksniņas), paredzot iespēju nodrošināt veģetāru ēdienu vai speciālu diētu (alerģijas u.c.) nepieciešamības gadījumā. Visas dienas garumā jānodrošina pieejams dzeramais ūdens.
· Ēdināšana visām 5 nometnes dienām;
· Pilna pansija (brokastis, pusdienas, launags, vakariņas, naksniņas) dalībniekiem un pavadošajam personālam;
· Ēdināšanai jāatbilst jauniešu vajadzībām un nometnes intensīvajam aktivitāšu grafikam.
5.3. Ekskursijas un izzinošas aktivitātes 
· Kultūrizglītojošas ekskursijas vai aktivitātes, kas saistītas ar vietējo kultūras mantojumu, tradīcijām vai reģiona identitāti;
· Aktivitātēm jāpapildina nometnes mācību un radošo programmu.
5.4. Transports 
· Transports nometnes programmas ietvaros (ekskursijām, koncertiem vai citu aktivitāšu nodrošināšanai);
· Transporta risinājumiem jābūt drošiem un atbilstošiem dalībnieku skaitam.
Izmaksās ir jāiekļauj visas ar pakalpojuma izpildi saistītās izmaksas.
6. Publicitāte
· Pretendentam jānodrošina pasākumu publicitāte, tai skaitā obligāti jāpublicē informācija tīmekļvietnē www.livani.lv.
· Pretendentam jāizvieto informācija par projektu nodarbību norises vietā.
· Pretendentam plakāts tiks izsniegts Līvānu novada pašvaldības Plānošanas un attīstības nodaļā, Rīgas ielā 77, 305. kabinetā, Līvānos, iepriekš sazinoties un saskaņojot pa tālruni 28926937.
· Pēc nodarbību cikla īstenošanas plakāts jānodod atpakaļ saņemšanas vietā – Līvānu novada pašvaldības Plānošanas un attīstības nodaļā, Rīgas ielā 77, 305. kabinetā.
· Pretendents nodrošina publicitāti par īstenotajām aktivitātēm pēc katra pasākuma.
· Publicitātes materiālos obligāti jāiekļauj informācija par projekta nosaukumu un numuru, finansētāja logotipi, kā arī atsauce uz sadarbību ar Līvānu novada pašvaldību.
· Publicitātes materiālus ieteicams iepriekš saskaņot ar projekta vadītāju, nosūtot tos uz e-pastu: reina.silabriede@livani.lv.
· Jānodrošina pirms pasākuma publicitātes pasākumu kopums un publikācijas nodrošināšana tīmekļvietnē www.livani.lv.
7. Sagaidāmie rezultāti
· Atvērtie vakari/koncerti kopienai;
· Palielināta jauniešu līdzdalība tradicionālās kultūras aktivitātēs;
· Stiprināta vietējās kopienas iesaiste;
· Nodrošināta tradicionālās kultūras iepazīšana un izzināšana;
· Praktiski pārbaudīta un pilotēta darbnīcās izstrādātā metodoloģija jauniešu iesaistei tradicionālās kultūras aktivitātēs.

Pielikumā: 1.pielikums Dienu plānojums

Tehniskās specifikācijas sagatavošanas vai pēdējās aktualizācijas datums: 08.07.2026.

Tehniskās specifikācijas 1.pielikums
DIENU PLĀNOJUMS
	Diena
	Aktivitāte

	Pirmdiena

	Ierašanās, reģistrācija, izmitināšana

	
	Nometnes atklāšana, programmas izklāsts, drošības noteikumi

	
	Iepazīšanās aktivitātes, saliedēšanās spēles

	
	Radoša aktivitāte

	Otrdiena




	Radošās darbnīcas 

	
	Kopīgas sporta/orientēšanās aktivitātes/pārgājiens ar folkloras uzdevumiem

	
	Gatavošanās atvērtajam vakaram

	
	Atvērts koncerts vai vakars kopienai*

	Trešdiena
	Apskates objekts vai ekskursija 

	
	Gatavošanās atvērtajam vakaram

	
	Atvērts koncerts vai vakars kopienai*

	Ceturtdiena
	Radošās darbnīcas

	
	Gatavošanās atvērtajam vakaram 

	
	Atvērts koncerts vai vakars kopienai*

	Piektdiena
	Nometnes izvērtēšana, atgriezeniskā saite

	
	Apskates objekts vai ekskursija 

	
	Izbraukšana


Dienu plānojums ir orientējošs. Pakalpojumu sniedzējam ir tiesības to precizēt un pielāgot, saglabājot nometnes mērķus.
* Nometnē tiks pielietoti darbnīcās izstrādātās metodikas elementi, tiks sagatavoti kopīgi priekšnesumi, kas tiks demonstrēti atklātajos koncertos un vietējām kopienām. Nometņu aktivitātes var ietvert darbnīcas par tautas mūzikas instrumentiem, tradicionālās dejas horeogrāfiju, tautas mākslas darbnīcas (piemēram, aušanu vai keramiku) un stāstniecības nodarbības, kas nodod 
reģiona folkloru un leģendas.
